Kaiserslautern

**Kaiserslautern** estas germana industria kaj universitata urbo je la nord-okcidenta rando de la *palatinata arbaro*, en la suda parto de la federacia lando Rejnlando-Palatinato.

Ĝi havas statuson de eksterdistrikta urbo kaj estas sidejo de la samnoma distrikto. La urbo konatas interalie pro sia futbala klubo 1 FC Kaiserslautern kaj estas unu de la eventourboj de la Futbala Mondpokalo 2006.

Fine de  Kaiserslautern havis  loĝantojn, kaj sekve kune kun la same granda komunumo Trier estas la kvara plej granda urbo de Rejnlando-Palatinato (post Mainz, Ludwigshafen kaj Koblenz).

La plej proksimaj pli grandaj urboj estas Ludwigshafen, ĉirkaŭ 70 kilometrojn oriente, Mainz ĉirkaŭ 80 kilometrojn nord-oriente kaj Saarbrücken ĉirkaŭ 70 kilometrojn okcidente.

eta|eventa halo *Fruchthalle*
eta|muzeo *Wadgasserhof*
eta|muzeo *Theodor Zink*
eta|Palatinata Teatro Kaiserslautern
eta|Rotondo de la Palatinata Teatro
eta|arta galerio *Pfalzgalerie*

## Situo 
Kaiserslautern situas 233 metrojn super marnivelo je la nord-okcidenta rando de la palatinata arbaro, en vasta valo kun nomo "bovlo de Kaiserslautern". Dum norde (Rothenberg), oriente kaj sude (Humberg, Kahlenberg) etendiĝas arbaraj montetoj, okcidente de la urbo komenciĝas marĉa (kaj do sen-monta) regiono.
La rivereto *Lauter* trafluas la urbon, en la tuta urbocentro tamen subtere.

## Historio 
Dum la tridekjara milito Kajzerslaŭterno estis preskaŭ detruita. En 1635, la urbon sieĝis la 7000-opa soldataro de la Katolika Ligo, konsistanta plejparte el Kroataj mercenarioj. La 17an de julio, ili sukcesis trabori la fortikaĵon, kaj post ebriiĝo per la lokaj vinrezervoj, ili buĉis 1500 homojn el la tiama 3200-a loĝantaro, kaj forbrulis parton de la urbo. La ceteraj loĝantoj fuĝis, plejparte al apuda vilaĝeto, kie ili estis post nelonge malkovritaj kaj grandparte neniigitaj. Post ĉi-tiu epizodo, konata kiel la "kroata sturmo", la urbo bezonis proksimume 150 jarojn por reatingi sian tiaman loĝantaronombron.

Dum la francia revolucio en la batalo de Kaiserslautern de la 28a ĝis la 30a de novembro 1793 la armeo de Karl-Wilhelm von Braunschweig venkis la armeon de Lazare Hoche.

Ekde la 19-a jarcento gravis la firmao *Pfaff* kiu konstruis ĉefe kudrajn maŝinojn. Por ĝiaj laboristoj malfermiĝis en 1924 la banejo Pfaffbad.

## Najbararaj komunumoj 
Otterbach, Otterberg, Mehlingen, Elmstein, Enkenbach-Alsenborn, Fischbach, Hochspeyer, Waldleiningen, Elmstein, Trippstadt, Stelzenberg, Schopp, Krickenbach, Queidersbach, Bann, Kindsbach, Landstuhl, Ramstein-Miesenbach, Weilerbach, Rodenbach (Pfalz), Katzweiler

## Gefiloj 
* Friedrich Pfister (1883-1967), klasika filologo kaj arĥeologo
* David Späth (2002), manpilkisto

## Urbaj partnerecoj 
La urbo Kaiserslautern havas tutan faskon da ĝemelurboj. La unua urba partnereco jam ekestis dum 1960.

## Kulturo 
La *Palatinata Teatro* montras operojn, operetojn, muzikalojn, baledojn, klasikan kaj modernan teatron.

Je kinejoj ekzistas la kinocentro *UCI Kinowelt*, la *Central Filmpalast* kaj programo-kinejon kun la nomo *Union-Kino*.

En la eventohalo *Fruchthalle* okazas sociaj eventoj kaj koncertoj, en la kultura centro *Kammgarn* rok-, ĵaz- bluz- kaj pop-muzikaj koncertoj, kabaredo kaj kompareblaj eventoj. La iom pli eta *Jugend- und Programmzentrum* ofertas kabaredon kaj muzikon.

La gastejo ''Step's am alten Westbahnhof* estas restoracio por iom-pli-aĝuloj, kie ĉiuvespere ludas muzikaj grupoj kaj foje okazas ĵazaj aŭ latinamerikaj muzikonoktoj. Kaj ankaŭ en la irlanda bierejo *Irish House* ofte muzikas (kelt-muzikaj) grupoj.

### Muzeoj kaj bibliotekoj 
La arta galerio *Pfalzgalerie* montras ĉefe pentraĵojn de la 19a kaj 20a jarcentoj. En la muzeoj *Wadgasserhof* kaj *Theodor-Zink-Museum* oni peras urban kaj regionan historion. Bibliotekoj estas la *Stadtbibliothek* por ĉiu civitano, la universitataj bibliotekoj *Universitätsbibliothek*, *Hochschulbibliothek*, kaj *Bibliothek der Fachhochschule*, sed krome ankaŭ speciala regiona scienca biblioteko de la regiona organizo *Bezirksverband Pfalz* kun la nomo *Palatinata biblioteko*.

Germanlingve eblas serĉi tra la havaĵoj de ĉiuj tiuj bibliotekoj en la reta katalogo de publikaj bibliotekoj de Rejnlando-Palatinato.

### Regulaj eventoj 
Dum la majo de ĉiu jaro okazas la tiel nomata kermeso *Maikerwe*. Dum junio sekvas studenta somera festo en la universitato kaj dum julio la malnovurba festo. Septembre okazas muzikaj eventoj en la tuta urbo, sub la nomo *Barbarossafest "Swinging Lautern"*. La aŭtuna kermeso nomiĝas *Oktoberkerwe*, kaj dum novembro kaj decembro sekvas antaŭkristnaska bazaro.

### Esperanto 
En la urbo ekzistas aktiva Esperanto-grupo, kiu kunvenas dufoje po monato. Je pentekosto 2010, la 87-a Germana Esperanto-Kongreso okazis en la urbo. En iom norda urbocentra kvartalo estas strato nomata *"Esperantostraße"''.

[eta|200px|dekstra|**Kaiserslautern** estis unu el la gastigantaj urboj de la [Futbala Mondpokalo 2006]]

## Futbala Mondpokalo 2006 
Inter la 9-a de junio kaj la 9-a je julio 2006 en Germanio okazis la Futbala Mondpokalo, interalie en Kaiserslautern. En la en 2005 tute trakonstruita stadiono, kiu dum la turniro havis 48 500 sidlokojn, okazis pluraj matĉoj.

## Eksteraj ligiloj 
*  
* vikio pri la urbo